CELEX: 22016D2194
Language: hr
Date: 2015-06-11 00:00:00
Title: Odluka Zajedničkog odbora EGP-a br. 159/2015 od 11. lipnja 2015. o izmjeni Priloga XIII. (Promet) Sporazumu o EGP-u [2016/2194]

15.12.2016   
               
               
                  HR
               
               
                  Službeni list Europske unije
               
               
                  L 341/56
               
            ODLUKA ZAJEDNIČKOG ODBORA EGP-a
      br. 159/2015
      od 11. lipnja 2015.
      o izmjeni Priloga XIII. (Promet) Sporazumu o EGP-u [2016/2194]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (dalje u tekstu: Sporazum o EGP-u), a posebno njegov članak 98.,
      budući da:
      
                  (1)
               
               
                  Uredba Komisije (EU) br. 1301/2014 od 18. studenoga 2014. o tehničkim specifikacijama interoperabilnosti „energetskog” podsustava željezničkog sustava u Uniji (1), kako je ispravljena u SL L 13, 20.1.2015., str. 13., treba se uključiti u Sporazum o EGP-u.
               
            
                  (2)
               
               
                  Prilog XIII. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Prilog XIII. Sporazumu o EGP-u mijenja se kako slijedi:
      
                  1.
               
               
                  U točkama 37.ag (Odluka Komisije 2008/284/EZ) i 37.dh (Odluka Komisije 2011/274/EU) dodaje se sljedeća alineja:
                  
                              „—
                           
                           
                              
                                 32014 R 1301: Uredbom Komisije (EU) br. 1301/2014 od 18. studenoga 2014. (SL L 356, 12.12.2014., str. 179.), kako je ispravljena u SL L 13, 20.1.2015., str. 13.”
                           
                        
            
                  2.
               
               
                  Nakon točke 37.dm (Provedbena odluka Komisije 2014/880/EU) umeće se sljedeće:
                  
                              „37.dn
                           
                           
                              
                                 32014 R 1301: Uredba Komisije (EU) br. 1301/2014 od 18. studenoga 2014. o tehničkim specifikacijama interoperabilnosti ‚energetskog’ podsustava željezničkog sustava u Uniji (SL L 356, 12.12.2014., str. 179.), kako je ispravljena u SL L 13, 20.1.2015., str. 13.
                              
                              Za potrebe ovog Sporazuma Uredba se tumači uz sljedeće prilagodbe:
                              Nakon odjeljka 7.4.2.11.1. Priloga umeće se sljedeće:
                              
                                          7.4.2.12.
                                       
                                       
                                          Posebnosti norveške mreže
                                       
                                    
                                          7.4.2.12.1.
                                       
                                       
                                          Procjena srednjega korisnog napona (6.2.4.1.)
                                          slučaj P
                                       
                                    Osim procjene srednjega korisnog napona u skladu s EN 50388:2012 točkom 15.4., radne karakteristike napajanja smiju se ocjenjivati i s pomoću:
                              
                                          —
                                       
                                       
                                          usporedbe s referentnim rješenjem ako se rješenje za napajanje koristi za sličan ili zahtjevniji red vožnje. Referentno rješenje mora imati sličnu ili veću:
                                          
                                                      —
                                                   
                                                   
                                                      udaljenost do naponom kontrolirane sabirnice (stanica za pretvaranje frekvencije), i
                                                   
                                                
                                                      —
                                                   
                                                   
                                                      impedanciju sustava kontaktne mreže,
                                                   
                                                
                                    
                                          —
                                       
                                       
                                          grube procjene srednjega korisnog napona u jednostavnim slučajevima čija je posljedica veći dodatni kapacitet za buduće prometne potrebe.”
                                       
                                    
                        
            Članak 2.
      Vjerodostojni su tekstovi Uredbe (EU) br. 1301/2014, kako je ispravljena u SL L 13, 20.1.2015., str. 13., na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 12. lipnja 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 11. lipnja 2015.
         
            
               Za Zajednički odbor EGP-a
            
            
               Predsjednik
            
            Gianluca GRIPPA
         
      
      
         (1)  SL L 356, 12.12.2014., str. 179.
      
      
         (*1)  Ustavni zahtjevi nisu navedeni.